যেমনটা শুরু করেছিলাম, আমাদের প্রান্তিক মানুষের সার্বিক স্পন্দনটি সর্বোচ্চ পর্যায়ে পৌঁছানোর কথা। এখন যোগাযোগের সূত্র অনেক। খবর আদানপ্রদান, বিজনেস কন্ট্রাক্ট, পরিবহন যোগাযোগ নানামুখী রকমে বেড়েছে। প্রতিযোগিতাও আছে। যেটা আগেই বলেছি, শ্রমসূত্রে পেশারও বদল ঘটেছে— কৃষক হয়েছে মাছচাষি, মাছচাষি হয়েছে কুল-বাগানের মালিক প্রভৃতি। আর এ প্রক্রিয়াটি তো প্রতিযোগিতামূলক বাজারের ঐক্যবদ্ধ প্রেরণাশক্তি। এ প্রেরণাশক্তির মূল কী? নিশ্চয়ই আর্থিক-উন্নয়নের স্বপ্ন।